CELEX: 32022D0734
Language: sl
Date: 2022-05-10 00:00:00
Title: Sklep Političnega in varnostnega odbora (SZVP) 2022/734 z dne 10. maja 2022 o podaljšanju mandata vodje misije Evropske unije za krepitev pravne države na Kosovu (To poimenovanje ne posega v stališča o statusu ter je v skladu z RVSZN 1244 (1999) in mnenjem Meddržavnega sodišča o razglasitvi neodvisnosti Kosova.) (EULEX KOSOVO) (EULEX KOSOVO/1/2022)

13.5.2022   
               
               
                  SL
               
               
                  Uradni list Evropske unije
               
               
                  L 136/104
               
            
         SKLEP POLITIČNEGA IN VARNOSTNEGA ODBORA (SZVP) 2022/734
         z dne 10. maja 2022
         o podaljšanju mandata vodje misije Evropske unije za krepitev pravne države na Kosovu (*1) (EULEX KOSOVO) (EULEX KOSOVO/1/2022)
         POLITIČNI IN VARNOSTNI ODBOR JE –
         ob upoštevanju Pogodbe o Evropski uniji in zlasti člen 38, tretji odstavek, Pogodbe,
         ob upoštevanju Skupnega ukrepa Sveta 2008/124/SZVP z dne 4. februarja 2008 o misiji Evropske unije za krepitev pravne države na Kosovem (EULEX KOSOVO) (1) in zlasti člena 12(2) Skupnega ukrepa,
         ob upoštevanju predloga visokega predstavnika Unije za zunanje zadeve in varnostno politiko,
         ob upoštevanju naslednjega:
         
                     (1)
                  
                  
                     Na podlagi člena 12(2) Skupnega ukrepa 2008/124/SZVP je Politični in varnostni odbor (PVO) v skladu s členom 38 Pogodbe pooblaščen za sprejemanje ustreznih odločitev z namenom političnega nadzora in strateškega vodenja misije Evropske unije za krepitev pravne države na Kosovu (EULEX KOSOVO), vključno z odločitvijo o imenovanju vodje misije.
                  
               
                     (2)
                  
                  
                     PVO je 28. novembra 2019 sprejel Sklep (SZVP) 2019/1991 (2), s katerim je Larsa-Gunnarja WIGEMARKA imenoval za vodjo misije EULEX KOSOVO za obdobje od 1. decembra 2019 do 14. junija 2020.
                  
               
                     (3)
                  
                  
                     Svet je dne 3. junija 2021 sprejel Sklep (SZVP) 2021/904 (3) o spremembi Skupnega ukrepa 2008/124/SZVP in podaljšanju trajanja misije EULEX KOSOVO do 14. junija 2023.
                  
               
                     (4)
                  
                  
                     PVO je 10. junija 2021 sprejel Sklep (SZVP) 2021/959 (4), s katerim je mandat Larsa-Gunnarja WIGEMARKA kot vodje misije EULEX KOSOVO podaljšal do 14. junija 2022.
                  
               
                     (5)
                  
                  
                     Visoki predstavnik Unije za zunanje zadeve in varnostno politiko je predlagal, da se Larsu-Gunnarju WIGEMARKU podaljša mandat vodje misije EULEX KOSOVO za obdobje od 15. junija 2022 do 14. junija 2023 –
                  
               SPREJEL NASLEDNJI SKLEP:
         
            Člen 1
            Mandat Larsa-Gunnarja WIGEMARKA kot vodje misije Evropske unije za krepitev pravne države na Kosovu (EULEX KOSOVO) se podaljša za obdobje od 15. junija 2022 do 14. junija 2023.
         
         
            Člen 2
            Ta sklep začne veljati na dan sprejetja.
            Uporablja se od 15. junija 2022.
         
         
            V Bruslju, 10. maja 2022
            
               
                  Za Politični in varnostni odbor
               
               
                  predsednica
               
               D. PRONK
            
         
         
            (*1)  To poimenovanje ne posega v stališča o statusu ter je v skladu z RVSZN 1244 (1999) in mnenjem Meddržavnega sodišča o razglasitvi neodvisnosti Kosova.
         
            (1)  UL L 42, 16.2.2008, str. 92.
         
            (2)  Sklep Političnega in varnostnega odbora (SZVP) 2019/1991 z dne 28. novembra 2019 o imenovanju vodje misije Evropske unije za krepitev pravne države na Kosovu (EULEX KOSOVO) (EULEX Kosovo/2/2019) (UL L 308, 29.11.2019, str. 105).
         
            (3)  Sklep Sveta (SZVP) 2021/904 z dne 3. junija 2021 o spremembi Skupnega ukrepa 2008/124/SZVP o misiji Evropske unije za krepitev pravne države na Kosovu (EULEX KOSOVO) (UL L 197, 4.6.2021, str. 114).
         
            (4)  Sklep Političnega in varnostnega odbora (SZVP) 2021/959 z dne 10. junija 2021 o podaljšanju mandata vodje misije Evropske unije za krepitev pravne države na Kosovu (EULEX KOSOVO) (EULEX KOSOVO/1/2021) (UL L 212, 15.6.2021, str. 1).